kardosdrur/scandi-wiki huggingface dataset:
Andenæb

Andenæb, 1. led oldnordisk ond, af latin anas. 2. led fra middelnedertysk nebbe.
Det er således andefuglens næb, der har givet navn til værktøjet. Et af de mange tilfælde, hvor man mere eller mindre spøgefuldt har brugt et kendt ord på en ny og fantasifuld måde.

I almindelighed består andenæbet af to passerben af (bøge)træ, holdt sammen af to indbyrdes hængslede led og med en blyant monteret i det ene ben. Det er dog ikke i alle tilfælde den skråtstillede blyant er videre formålstjenlig, og den enkelte træsmed kan da finde på at løse opgaven efter det forhåndenværende søms princip: han kan med andre ord klare sig med selvopfundne værktøjer.

En pendant til det almindelige andenæb er beskrevet i Snedkeren, men her benævnes den også ko. Andenæb bruges til forstrygning (parallelafstregning) – det vil i realiteten sige at tilkrabbe lister, gulvpaneler eller andet til vægge, gulve eller lignende, der ikke er slået efter en snor, men bugter sig eller er ude af vinkel i forhold til hinanden.

Ekstern henvisning 
 Fagtidsskriftet Snedkeren (nov. 1940, p 248)
 http://www.baskholm.dk/haandbog/haandbog.html

Overtro 
"Den som syer et Andenæb i sin Buxesøm bliver elsket af alle Fruentimmer", et motiv brugt bl.a. af H.C. Andersen, se Motivet Magi i HCA : En Historie fra Klitterne (1859)

Værktøj
Arkæikum

Arkæikum (eller archæikum, arkeozoikum, archaean, ældre Prækambrium) er den geologiske æon, som er defineret fra alderen på de ældste bevarede klippeformationer  til for 2.500 millioner år siden, hvor den blev afløst af Proterozoikum.

Arkæikum hører inde under superæonen Prækambrium.

Selvom meteoritter er ældre end Arkæikum, er de ældste klippeformationer på jorden fra Arkæikum. Arkæiske klipper findes i Grønland (Isua), Canada, Nordvestaustralien og det sydlige Afrika.

Jordens arkæiske atmosfære lader til at have været iltfri. Temperaturerne lader til at have været nær ved nutidige temperaturer, selvom astronomerne tror, at Solen var en tredjedel svagere end i dag. Det menes at temperaturerne alligevel var som i dag pga. flere drivhusgasser. Havene var gullige på grund af opløst reduceret jern og vulkanerne var varmere end i dag.

Fossile rester af bakteriemåtter, stromatolitter, er blevet fundet fra Arkæikum og nogle få formodede bakteriefossiler er fundet i Warrawoona, Australien, i flint. Det menes at liv var tilstede gennem hele Arkæikum, men sandsynligvis kun som simple encellede organismer; prokaryoter. På et tidspunkt her, har hypotetisk haft sin sidste fælles forfader.

Kilder/referencer

Eksterne henvisninger 

 Jorden har mistet en fjerdedel af sit vand. Videnskab.dk
 17 December, 2003, BBCNews: Oldest evidence of photosynthesis Citat: "..."What this demonstrates is that the Earth had a functioning biosphere before 3.7 billion years ago," Professor Rosing told BBC News Online...If their findings are correct, life was very sophisticated, very early on in Earth history," said Buick...But life may be older and more robust than we thought..."

Prækambrium
Nylars Kirke

Nylars Kirke ligger i Nylarsker Sogn (Vester Herred) på Sydbornholm, nær Rønne. Navnet Nylars er en folkeetymologisk omdannelse af Nikolaus, navnet på den helgen til hvem kirken var indviet.

Bygningshistorie 
Nylars Kirke blev sandsynligvis opført i midten af 1100-tallet. Den er bygget af kampesten og silurkalk med apsis, kor og rundskib.
Kirkens ene klokke er støbt i 1702 af D.H. Gradener og Arendt Tor Kuhl, mens den anden klokke er omstøbt ved arkitekt Mathias Bidstrups restaurering i 1882.
Våbenhuset, som er placeret foran syddøren, blev ombygget af arkitekten J.D. Herholdt, i 1879 og senere blev også klokketårnets klokkerum fornyet.

Kirken i dag 
Kirken er bygget i tre stokværk som en typisk forsvarskirke. De to nederste stokværk har ringformet tøndehvælv, som er karakteristisk for de bornholmske rundkirker.
Den eneste bevarede oprindelige lysåbning i kirken, som er placeret så højt oppe under tøndehvælvet som muligt, har måttet afdækkes med en stenplade. Lysåbningens 50 cm gange 27 cm og mange andre detaljer tydeliggør kirkens "fæstningskarakter".

Det fritstående klokketårn er et af de mest ejendommelige på øen, og klokkerummet af bindingsværk står på en høj kampestensudbygning, som stammer fra 1500-tallet.
I kirkens våbenhus står et krucifiks fra renæssancen (omkring 1600) på et nyere kors, og her findes også to olddanske runesten; se Ny Larskerstenen 1 og Ny Larskerstenen 2.

Prædikestolen og stoleværket er fra restaureringen ved Mathias Bidstrup i 1882, hvilket antages også at gælde for pulpituret.

Kirkens nuværende lysekroner er kopier efter lysekronerne i Ruts Kirke, og i koret hænger en udskåret og forgyldt basunengel fra 1700-tallet.

Billeder

Litteratur 
 Kirker og Klostre i Danmark (Sesam) af Henning Dehn-Nielsen, 
 Lademanns Leksikon (Lademann),

Eksterne henvisninger 

 Nylars Kirke  hos nordenskirker.dk
 Nylars Kirke hos denstoredanske.dk
 Nylars Kirke hos KortTilKirken.dk
 Nylars Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Rundkirker
Henning Bahs

Henning Bahs (12. marts 1928 i København – 29. marts 2002 i Herlev) var en dansk scenograf, special effects-mand og manuskriptforfatter, der i mange år havde et nært samarbejde med Erik Balling – bl.a. i forbindelse med Olsen-banden-filmene og tv-serien Huset på Christianshavn.

Referencer

Eksterne henvisninger 
 

Manuskriptforfattere fra Danmark
Danskere i 1900-tallet
Olsen-banden
Dansksprogede forfattere fra Danmark
Personer fra København
Fremtid

Fremtid kan henvise til flere artikler:
 Fremtid (futurum) – en grammatisk tid
 Fremtiden – den tidsperiode, som ligger foran os
 Fremtiden (forening) – dansk forening
 Fremtiden (virksomhed) – var et dansk gensidigt forsikringsselskab

Se også:
 Fremtidsstudier – en disciplin udviklet hos og af Instituttet for Fremtidsforskning siden 1969
 Fremtidsprisen – en ære, der tildeles en dansker hvert år af Akademiet for Fremtidsforskning
 Wikipedia:Fremtider – en mulighed for at påvirke dette systems udvikling
Drone

Ordet drone har flere betydninger eller specialiseringer:
 Drone er en han-bi
 Drone (UAV) er en generel betegnelse for et førerløst luftfartøj, på engelsk betegnet som Unmanned Aerial Vehicle, forkortet UAV.
 Drone (bar) – Spillested og bar på Nørrebrogade 184 i København.
 Drone (musik) – er en tone (bordun) som er konstant gennem et helt musikstykke. Dronen bruges bl.a. i indisk og bulgarsk folkemusik og hjælper øret til at høre kvarte og halve toner.
 Drone (dokumentarfilm) – norsk dokumentarfilm fra 2014 instrueret af Tonje Hessen Schei
Minnan

Minnan er en kinesisk dialekt som bruges i bl.a. Fujianprovinsen i Fastlandskina og på Taiwan.

Wikipedias interwiki-betegnelse er "zh-min-nan".

Kinesisk sprog
Dialekter
Koralharmonisering

Koralharmonisering er et sæt snævre regler for satsopbygning. Oprindeligt handlede koralharmonisering om at opbygge fire stemmer ud fra en på forhånd angivet sopranstemme. Stilen er god til at fremhæve specielt dur-mol-tonalitet, og anvendes en del i vestlig musik.

Regler 
Reglerne for koralharmonisering er bl.a.:
 Melodien skal være i sopranstemmen.
 Stemmerne bør ikke krydse hinanden.
 De enkelte stemmer bør ikke springe mere end en kvint.
 Parallelle stemmebevægelser i kvinter og oktaver bør undgås.

Derudover er der et par vejledende huskeregler :
 Man kan fordoble grundtone og kvint, men bør generelt undgå tertsfordoblinger.
 Tertsstillede akkorder på betonede slag bør undgås.

Fremgangsmåde 
En typisk fremgangsmåde ved udarbejdelsen af en koral:

 Bestem de mulige akkorder iht. sopranstemmen. Spil de mulige akkordfølger igennem og vurdér hvilken akkordfølge du bedst kan lide.
 Udarbejd en basstemme, som
 Kan fungere som grundtone eller terts til akkorderne i akkordfølgen
 Som bevæger sig i modsat retning af sopranens melodistemme
 Efter at du har lagt dig fast på akkordfølgen kan du indplacere de to manglende stemmer efter princippet om at
 Alten skal være så monoton som muligt (dvs. ikke springende)
 Tenoren skal ligge omkring det høje c (nøglehuls-c'et)
 Kontrollér om satsen indeholder brud på de ovenstående regler, og repeter evt. fremgangsmåden.

Udbredelse 
Der undervises i Danmark i koralharmonisering på alle uddannelsesanstalter hvor tilbuddet om musikteori er til stede. Endvidere var koralharmonisering obligatorisk stof på gymnasiets 2-årige musik-højniveau. (Under den gamle reform indtil 2004)

Se også 
 Koral

Musikteori

en:Harmony
Obligat (Musik)

Obligat betegner en supplerende stemme, der ledsager melodistemmen i en sats. Stemmen kan være instrumental eller sunget. En obligat stemme er altså hverken mere eller mindre obligatorisk end alle andre stemmer i satsen, men spiller derimod en særlig rolle i musikkens opbygning. Det er sprogligt forståeligt, at de to begreber obligat og obligatorisk ofte forveksles.

Musikteori
Ben

Ben er den del af et menneskets eller dyrs anatomi, der støtter resten af kroppen, og bruges til at bevæge sig med. Et menneske har to ben, men dyr kan have flere eller ingen.
I lægesprog kaldes ben for underekstremiteter.

Eksterne henvisninger 

Bevægeapparatets anatomi
Albert 2. af Monaco

Fyrst Albert 2. af Monaco (Albert Alexandre Louis Pierre Grimaldi; født 14. marts 1958) er fyrste af Monaco siden 6. april 2005. Han er søn af Fyrst Rainier 3. af Monaco og den amerikanske skuespillerinde Grace Kelly. Han er gift med Fyrstinde Charlene, med hvem han har to børn, Prinsesse Gabriella og Arveprins Jacques.

Tidlige liv 

Albert blev født i Fyrstepaladset i Monaco den 14. marts 1958 som andet barn og eneste søn af Fyrst Rainier 3. af Monaco og den amerikanske skuespillerinde Grace Kelly. Han er af irsk, britisk, amerikansk, tysk, fransk, belgisk og monegaskisk afstamning. Hans faddere var Dronning Victoria Eugenia af Spanien og Fyrst Louis de Polignac. Han gik i gymnasiet på Lycee Albert Premier i Monaco, hvorfra han blev student i 1976. I 1977 blev han som Albert Grimaldi indskrevet på Amherst College i Massachusetts, hvor han studerede statskundskab, økonomi, musik og engelsk litteratur.

Ægteskab og børn 

Fyrst Albert mødte den sydafrikanske svømmer Charlene Wittstock i år 2000 ved Marenostrum International Swimming Meet i Monaco, som han præsiderede over.. Parret optrådt offentligt sammen siden åbningsceremonien ved Vinter-OL 2006 og forlovede sig den 23. juni 2010. Brylluppet fandt sted den 1. juli 2011.

Sidst i maj 2014 blev det meddelt, at fyrst Albert og fyrstinde Charlene ventede deres første børn, tvillinger. Charlene fødte to sunde og raske børn den 10. december 2014, en datter ved navn Gabriella og en søn, Jacques. Selvom Gabriella er 7 minutter ældre end sin tvillingebror, er Jacques arveprins og vil arve tronen efter deres faders død.

Albert har endvidere erkendt at have i det mindste to børn født uden for ægteskab.

Se også 
 Brylluppet mellem Albert II, Fyrste af Monaco, og Charlene Wittstock

Eksterne henvisninger 
 Albert 2. af Monaco  på fyrstehusets hjemmeside

Noter 

Fyrster af Monaco
Nuværende statsoverhoveder
Hertuger af Valentinois
Rørbor

Rørbor er et langt bor, der anvendes af pumpemagere til boring af pumpetræ og vandledninger (der fordum blev fremstillet af træ eller bly), postebor, pumpebor, eller rendebor.

Pumpemagerens bor er af forskellig kaliber, idet hullet blev boret i flere omgange, startende med et langt halvcylindrisk skebor, siden blev skiftet til et større, konisk, bor og de sidste boringer blev foretaget med et enormt, svært bor, omtrent af form som en kulskovl, og med et justerbart skær.

Boringen fandt sted ved at en træstamme blev spændt op på et par bukke i vandret stilling, og boret støttedes af et buk i passende afstand. Boringen fandt jf. Salaman (1989) sted fra begge ender mod midten.

Ekstern henvisning 

R.A. Salaman: Dictionary of Woodworking Tools, 1989
 http://www.baskholm.dk/haandbog/haandbog.html 

Kilende værktøj
Vridende værktøj
Morsø Sønder Herred

Morsø Sønder Herred var et herred på øen Mors, i det tidligere Thisted Amt, nuværende Region Nordjylland.

Kommuner 
Herredet bestod af syv kommuner og én købstad indtil kommunalreformen i 1970, hvor disse kom til at høre under Morsø Kommune.
 Karby-Hvidbjerg-Redsted
 Frøslev-Mollerup
 Tæbring-Ovtrup-Rakkeby
 Løderup-Elsø
 Ljørslev-Ørding
 Øster Assels-Vester Assels
 Vejerslev-Blidstrup

Købstad
 Nykøbing Købstadskommune

Sogne 
Herredet bestod af følgende sogne:
Alle sogne kom efter Kommunalreformen i 1970) til at høre under Morsø Kommune

 Blidstrup Sogn
 Elsø Sogn
 Frøslev Sogn
 Hvidbjerg Sogn
 Karby Sogn
 Ljørslev Sogn
 Lødderup Sogn
 Mollerup Sogn
 Nykøbing M Sogn
 Ovtrup Sogn
 Rakkeby Sogn
 Redsted Sogn
 Tæbring Sogn
 Vejerslev Sogn
 Vester Assels Sogn
 Ørding Sogn
 Øster Assels Sogn

Valgmenighed
 Morsø Valgmenighed

Kilder 
 
 Trap Danmark 4. udgave 1924

 DIS-Danmark Amt-Herred-Sogn  (nedlagt)

Herreder i Thisted Amt
Sønder Herred
Finn Abrahamowitz

Finn Abrahamowitz (4. december 1939 på Frederiksberg – 4. august 2006) var en dansk højskolelærer og -forstander samt forfatter. Han skrev en lang række romaner, biografier og psykologiske fagbøger.

Han var søn af den jødiske skræddermester Herman Abramowitz (død 1983) og hustru Emma f. Castella (død 2003), som var kristen. Under Besættelsen flygtede Finn Abrahamowitz i 1943 med sin familie til Sverige. Han blev i 1959 student og virkede i begyndelsen af 1960'erne som kunstmaler i Paris. Han studerede diverse litteratur- og kultursociologistudier på Københavns Universitet og arbejdede fra 1970 til 2000 på dagbladet Information som psykologi- og psykiatrianmelder.

I 1971 blev han højskolelærer og flyttede i 1989 til Ubberup Højskole som forstander. Fra 1995 levede han som forfatter på fuld tid.

Han blev gift 13. maj 1983 med sekretær Jane Rumberg.

Bibliografi 
 To døgn otte måneder efter (1966)
 Gordon (1967)
 Fire personlighedsmodeller fra Freud til Laing (1974)
 Psykiatrien i dag (1975)
 Tæt væk (1976)
 Langt hjem (1978)
 Ind mod (1979)
 Solskin for det sorte muld (1981)
 Alternative terapier (DR; 1981)
 Skyggen før mørket (1983)
 Smertens mester (1985)
 Sfinksens gåde (1987)
 Klodernes kollision (1988)
 Kæden af kærmider. Ubberup Højskole 90 år (1989)
 Flugten 43 (1992)
 Det handler om mennesker (1995)
 Sjælen og stjernerne (1996)
 Sårene i sindet (1996)
 Depression. En bog til trøst og forklaring (1996)
 David og natten (1997)
 Freud. Et liv (1997)
 Jung. Et liv (1998)
 Livet er en drøm. En bog om hypnose (1998)
 Mystikkens væsen (1999)
 Psykologileksikon. Fra angst til ånd (1999)
 Psykologisk lommebog (1999)
 Grundtvig. Danmark til lykke (2000), 
 Jesus. En biografi (2002), 
 Grundtvig. Liv og tanker (2003)
 Da jeg var lille var Danmark stor (2003),

Referencer

Eksterne henvisninger 
 
 

Faglitterære forfattere fra Danmark
Romanforfattere fra Danmark
Biografiforfattere fra Danmark
Personer fra Frederiksberg
Danskere i 1900-tallet
Journalister ved Dagbladet Information
Kritikere fra Danmark
Personer i Kraks Blå Bog (afdøde)
Skoleledere fra Danmark
Dansksprogede forfattere fra Danmark
Folkehøjskolelærere fra Danmark
Ruts Kirke

Ruts Kirke ligger i Rutsker Sogn på Bornholm og er viet den eneste helgen nævnt på de bornholmske runesten, Sankt Mikael.

Etymologi 
Ruts Kirke har givet navn til Rutsker Sogn. På bornholmsk Ruskersen. Kirken kendes fra 1491 som Røs Kirke. Røs er muligvis et navneord med betydningen "stendynge" (jævnfør røse), beslægtet med oldnordisk hreysi (ental), hreysar (flertal). Formen -ker er en forkortet bornholmsk form af kirke. Endelsen indgår i de fleste sognenavne på Bornholm som Olsker og Nylarsker.
Tidligere brugtes endelsen -sen for at angive sognet omkring kirken: Olskersen, Olsker Sogn, "Østermærkersen", Øster Marie Kirkesogn og i dette tilfælde Ruskersen, men altså Ols Kirke og "Ruts Kirke".

Ruts Kirke er med sine 130 m.o.h. Bornholms højest beliggende kirke og er sammen med Øster Nykirke i Vejle kommune Danmarks højeste.

På kirkegården ligger hjemstavsdigteren Otto J. Lund og maleren Claus Johansen begravet.

Referencer

Eksterne kilder 

 Ruts Kirke  hos nordenskirker.dk
 Ruts Kirke hos KortTilKirken.dk
 Ruts Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Canossagang

Canossagang er et udtryk, der bruges, når nogen må ydmyge sig: gå canossagang eller bodsgang.

Udtrykket stammer fra januar 1077, hvor den tysk-romerske kejser Henrik 4. måtte begive sig til grevinde Mathilda af Toscanas borg Canossa, hvor pave Gregor 7. opholdt sig, knæle i sneen og bede om tilgivelse for de overgreb mod den katolske kirke, der havde ført til kejserens ekskommunikation. Der gik tre dage fra 25. januar til 28. januar, før paven "tilgav" ham - og dermed markerede sin magt over en verdslig hersker.

Idiomer
Romerskkatolske kirke i middelalderen
Otto 1.

Otto 1. kan henvise til flere regenter med dette navn:

 Otto 1. eller Otto den Oplyste (835-912) – hertug af Sachsen 880-912
 Otto 1. eller Otto den Store (912-973) – konge af Tyskland 936-973 og tysk-romersk kejser 962-973
 Otto 1. (ca. 1128-1184) – markgreve af Brandenburg 1170-1184
 Otto 1. (1815-1867) – konge af Grækenland 1832-1867
 Otto 1. (1848-1916) – konge af Bayern 1886-1913

Se også 
 Otto (navn)
 Otto 2.
Det er så yndigt at følges ad (film)

Det er så yndigt at følges ad er en dansk film fra 1954 instrueret af Torben Anton Svendsen efter manuskript af Leck Fischer. En optimistisk komedie om ung kærlighed.

Handling 
Hvem bestemmer, hvor skabet skal stå i et ægteskab? Filmen begynder med tre muntre flyttemænds, Karl, Fredrik og Lasses kvaler med et pompøst skab, fordi en bogholder og hans kone ikke kan blive enige om, hvor det skal stå. Naturligvis bliver de omsider enige. Fru bogholder er nemlig den, der bestemmer. Da de tre staldbrødre kører flyttebilen væk, kører de en ung pige ned. Hun hedder Lone og er netop datter af den bogholder, de flyttede for, og hun kommer på hospitalet med et brækket ben. Kærligheden har dog også meldt sig på banen.

Medvirkende 
Blandt de medvirkende kan nævnes:

 Ulla Lock
 Frits Helmuth
 Karin Nellemose
 Angelo Bruun
 Inger Lassen
 Karl Stegger
 Ove Sprogøe
 Poul Bundgaard
 Keld Markuslund
 Lilli Holmer
 Gabriel Axel
 Børge Møller Grimstrup
 Axel Strøbye

Referencer

Eksterne henvisninger 
 

Komediefilm fra Danmark
Danske film fra 1954
Adam og Eva (film)

Adam og Eva er en dansk film fra 1953, skrevet og instrueret af Erik Balling. Vittig komedie om en "uartig" bogs indflydelse på en række mennesker.
Man får aldrig at se hvad bogen indeholder; filmens titel antyder at der var tale om fotografier af personer i adams- og evakostume – i 1953 noget yderst dristigt, evt. ulovligt.

Filmen modtog Bodilprisen for bedste danske film, ligesom den mandlige hodedrolleindehaver Per Buckhøj modtog Bodilprisen for bedste mandlige hovedrolle.

Medvirkende 
Louis Miehe-Renard
Per Buckhøj
Inger Lassen
Gunnar Lauring
Beatrice Bonnesen
Bertel Lauring
Einar Juhl
Birgitte Reimer
Poul Reichhardt
Astrid Villaume
Asbjørn Andersen
Karin Nellemose
Bjørn Watt Boolsen
Preben Lerdorff Rye
Lis Løwert
Poul Müller
Birgitte Federspiel
Emil Hass Christensen
Henning Moritzen
John Wittig
Bendt Rothe
Karl Stegger
Ellen Margrethe Stein
Sonja Jensen

Eksterne Henvisninger 

Komediefilm fra Danmark
Danske film fra 1953
Film instrueret af Erik Balling
Bodilprisen for bedste danske film
Vi arme syndere

Vi arme syndere er en dansk film fra 1952. En tyvekomedie.
Manuskript Fleming Lynge.
Instruktion: Ole Palsbo og Erik Balling.
Blandt de medvirkende kan nævnes:

Ib Schønberg
Johannes Meyer
Ellen Gottschalch
Astrid Villaume
Bendt Rothe
Gunnar Lauring
Knud Heglund
Lise Ringheim
Per Buckhøj
Einar Juhl
Torkil Lauritzen
Henry Nielsen
Karl Stegger
Keld Markuslund
Dirch Passer

Eksterne henvisninger 
 

Danske film fra 1952
Film instrueret af Erik Balling
Fastgøringsemne

Der findes mange typer af fastgøringsemner; nogle af de teknikker der anvendes til at kunne holde noget sammen er: fjedervirkning, klipsevirkning, krogvirkning, limeffekt.

Her er en liste over fastgøringsemner:
 Abesnot
 Anker
 Bajonetfatning, Bajonetlås
 Brysteholder
 Bukserem
 Bælte
 Bæltespænde
 Dyvel
 Karabinhage
 Brandmandshage
 Halsbånd
 Hæfteklamme
 Hårbånd
 Klemme
 Klisterbånd
 Knap (og knaphul)
 Knapklås – anvendes på tykkere regntøj og lædertøj.
 Krampe (mekanik)
 Lim
 Livrem
 Lynlås
 Lås
 Magnetknap
 Magnetlås
 Mørtel
 Møtrik
 Nagle
 Nitte (mekanik)
 Nøglering
 Rem – bukserem
 Sele
 Selvskærende skrue
 Skrue
 Snor
 Split
 Spænde
 Strop
 Strømpebånd (Hosebånd)
 Søm (mekanik)
 Tov
 Tråd
 Tøjklemme
 Velcro (Burrebånd)
 Yalelås

 
Teknologi
Bolt

En bolt, også kaldet en maskinskrue, er et skaft med hoved. Skaftet har en skruelinjeformet rille på sin overflade som passer til en møtrik med utilspidsende gevind.

En klassisk bolt har et sekskantet hoved passende til ringgaffelnøgler, stjernenøgler og toppe. I den modsatte ende er der et gevind. Et andet eksempel på en bolt er en pinbolt. En pinbolt har intet hoved, men består kun af gevind – eventuelt med en mellemliggende hals med mindre diameter end gevindet.

Kilder/referencer

Se også 
 Skrue
 Gevindstang
 Afstandsstag

Fastgøringsemner
Værktøj og genstande med og til nøglefunktioner
Bånd

Bånd har flere betydninger:
Båndfisk
Båndplan
Frekvensbånd
Gummibånd
Halsbånd
Klisterbånd
Metalbånd
Hulbånd
Magnetbånd
Kassettebånd
Spolebånd
Radiobånd
Snørebånd
Strømpebånd
Velcrobånd
Søm (flertydig)

Ordet søm har flere betydninger eller specialiseringer:
 Søm – et fastgøringsemne af metal.
 Søm (tøj) – en søm fremkommer f.eks. ved sammensyning af stof.
Arvingen

Arvingen er en dansk film fra 1954, skrevet af Poul Sarauw og instrueret af Alice O'Fredericks og Jon Iversen.

Medvirkende
Poul Reichhardt
Astrid Villaume
Ib Schønberg
Gunnar Lauring
Nina Pens
William Rosenberg
Paul Hagen
Ingolf David
Karl Stegger
Knud Hallest

Eksterne links 
 

Dramafilm fra Danmark
Danske film fra 1954
Film instrueret af Alice O'Fredericks
Film instrueret af Jon Iversen
Dansksprogede film
To minutter for sent

To minutter for sent er en dansk kriminalfilm fra 1952, instrueret af Torben Anton Svendsen og skrevet af Peer Guldbrandsen.

Medvirkende
Poul Reichhardt
Grethe Thordahl
Astrid Villaume
Gunnar Lauring
Louis Miehe-Renard
Erik Mørk
Johannes Meyer
Poul Müller
Jeanne Darville
Per Buckhøj
Bjørn Puggaard-Müller
Karl Stegger

Eksterne henvisninger 
 

Danske film fra 1952
Kriminalfilm fra Danmark
Film i sort-hvid
Film instrueret af Torben Anton Svendsen